**Mauno Olavi Rintanen** (28. huhtikuuta 1925 Vaasa – 13. heinäkuuta 2000 Espoo) oli suomalainen jalkapalloilija. Hän kilpaili myös muissa urheilulajeissa muun muassa pelaten koripallon SM-sarjassa ja voittaen squashin SM-pronssin.

Rintanen oli koulutukseltaan kauppatieteiden maisteri. Hän toimi Valion ulkomaankauppaosaston johtajana vuosina 1961–1987. Hän sai kauppaneuvoksen arvon vuonna 1980.

Jalkapallo
----------

Maalivahtina pelannut "Manu" Rintanen oli ensimmäinen Englannin jalkapalloliigassa esiintynyt suomalainen. Hän pelasi kaudella 1956–1957 neljä ottelua Hull City AFC -joukkueessa amatööripelaajan statuksella III-divisioonan pohjoislohkossa. Rintanen pelasi syys-lokakuussa 1956 ottelut: 

* Bradford Park Avenue – Hull City (17.9.1956, 4–1)
* Hull City – Wrexham (22.9.1956, 1–2)
* Hull City – Bradford Park Avenue (24.9.1956, 2–0)
* Hull City – Oldham Athletic (13.10.1956, 2–1)

Kotimaassaan Rintanen edusti Vaasan Palloseuraa vuosina 1945–1952 ja Helsingin Jalkapalloklubia vuosina 1953–1955. VPS:n riveissä hän voitti Suomen mestaruuden vuosina 1945 ja 1948. Kaikkiaan hän pelasi SM-sarjassa 170 ottelua. Suomen maajoukkueessa Rintanen pelasi seitsemän A-maaottelua. Hän oli Suomen varamaalivahtina Helsingin 1952 olympialaisissa.

Suomen Palloliitto ja Urheilutoimittajain liitto valitsivat Rintasen vuoden jalkapalloilijaksi Suomessa vuonna 1953. Samana vuonna hän pääsi toisena jalkapalloilijana urheilutoimittajien Vuoden urheilija -äänestyksessä kymmenen parhaan joukkoon sijoittuessaan yhdeksänneksi.

Muut lajit
----------

Jalkapallouransa jälkeen Mauno Rintanen oli Suomen kärkipään squashpelaajia saavuttaen muun muassa SM-pronssin vuonna 1970. Hän pelasi lisäksi tennistä, käsipalloa, koripalloa ja jääpalloa. Koripallossa Rintanen edusti miesten SM-sarjassa Vaasan Salamaa kahtena kautena. Kaudella 1952 hän pelasi 13 ottelua 2,7 pisteen ja kaudella 1959 12 ottelua 0,7 pisteen keskiarvolla.

Rintasen isä Jaakko Rintanen voitti pistooliammunnassa kaksi joukkuemaailmanmestaruutta.

Lähteet
-------

* Soininen, Heidi (toim.): *Jalkapallokirja 2008*, s. 32. Suomen Palloliitto, 2008. ISSN 0787-7188.
* Vuorinen, Juha & Kasila, Markku: *Pelimiehet. Suomen jalkapallon pelaajatilastot 1930–2006*, s. 287. Suomen urheilumuseosäätiö, 2007. ISBN 978-952-99075-9-5.
* *Urheilumme Kasvot Osa 3 Palloilu*, s. 253. Oy Scandia Kirjat Ab, 1973.
* Mauno Rintanen baskethotel.com

### Viitteet

1. 1 2  Perko, Touko: Kauppaneuvos Mauno Rintanen (1925–2000). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura.
2. ↑  KUOLLEET: Vientijohtaja pelasi Englannin liigassa (muistokirjoitus) *Helsingin Sanomat*.  12.8.2000. Viitattu 22.2.2019.
3. ↑  Mauno Rintanen *Suomi-futarit Englannin kentillä*.  15.11.2020. Viitattu 2.2.2022.
4. ↑  Urheilumme Kasvot Osa 3 Palloilu, s. 253
5. ↑  baskethotel.com

Suomen joukkue – Olympialaiset 1952
Olavi Laaksonen |
Åke Lindman |
Stig-Göran Myntti |
Veikko Asikainen |
Esko Valkama |
Erik Beijar |
Aulis Rytkönen |
Kalevi Lehtovirta |
Jorma Vaihela |
Nils Rikberg |
Olof Stolpe | |
Varamiehet: Mauno Rintanen |
Kurt Martin |
Seppo Pelkonen |
Sulo Parkkinen |
Tapio Pylkkönen |
Åke Pettersson | |
Valmentaja:Aatos Lehtonen



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Talousvaikuttajat

 |

 |